ПРЕДСТАВЯНЕ НА ВЪТРЕШНАТА ИНФОРМАЦИЯ ПО РЕГЛАМЕНТ 596/ 2014 НАСТЪПИЛИ ПРЕЗ ПЕРИОДА

01.01.2022 Г. – 30.06.2022 Г.
Риъл Булленд АД разкрива вътрешна информация на Комисията за финансов надзор, Българска фондова борса – София АД и на обществеността чрез информационната медия Инфосток (www.infostock.bg).  През отчетния период   е разкрита следната  вътрешна информация:
На 26.01.2022 г. е публикувано съобщение за първично публично предлагане на акции на Риъл Булленд АД съгласно което ,,РИЪЛ БУЛЛЕНД" АД (,,Дружеството") на основание чл. 89т, ал. 1 и 2 от Закона за публичното предлагане на ценни книжа (ЗППЦК) уведомява инвеститорите относно началото на публично предлагане на 5,007,422 броя обикновени, поименни, безналични акции с право на глас и от същия клас акции като съществуващите акции, с номинална стойност от 1 лев и емисионна стойност от 1.20 лева всяка, съгласно решението за увеличаване на капитала от 5,007,422 лева до 10,014,844 лева, прието от Съвета на Директорите на Дружеството (съгласно овластяване от Устава) на 16.02.2021 г. и съгласно Проспект за първично публично предлагане на акции на Дружеството, одобрен от Комисия за финансов надзор (КФН) с Решение № 545 - Е от 29.07.2021 г.
На 21.02.2022 г. е публикувано съобщение, че приключи успешно подписката за увеличаване на капитала на „Риъл Булленд” АД, ЕИК 202442058, проведена съгласно решение на СД  на дружеството по реда на ЗППЦК, и на основание приет Проспект за публично предлагане на акции, одобрен с решение на КФН № 545-Е от 29.07.2021 г.Приетото на заседание на СД увеличение на капитала бе от 5 007 422  лева до 10 014 844  лева чрез издаване на нови до 5 007 422 броя обикновени поименни безналични акции с право на глас, с номинална стойност 1 лев и емисионна стойност 1.20 лева всяка, чрез емисия на права по реда на чл. 112, ал. 2 от ЗППЦК.

Резултатите от публичното предлагане са:

Дата на приключване на публичното предлагане – 21.02.2022 г.

Общ брой записани акции – 1 012 940  броя обикновени, поименни, безналични акции с право на глас всяка;

Сума, получена срещу записаните акции – 1 215 528 лева;

Размер на всички разходи по публичното предлагане – 18 844.00 лева.успешно приключване на подписката за увеличаване на капитала чрез първично публично предлагане на акции на Риъл Булленд АД.
На 28.02.2022 г. е публикувано уведомление , че на 28.02.2022 г. в Търговския регистър към Агенция по вписванията е вписано увеличението на капитала на „Риъл Булленд“ АД от 5 007 422 лева  на 6 020 362 лева. Вписан е и променен Устав, актуализиран с новия размер на капитала.
На 01.03.2022 г. Риъл Булленд АД е получило Уведомление по чл. 145 от ЗППЦК за разкриване на дялово участие в публично дружество от ПОД Бъдеще АД. Със същото  дружеството е уведомено, че вследствие на пасивна промяна(увеличение на капитала на Риъл Булленд АД) дяловото участие на ППФ Бъдеще се е променило от 5,69 % на 4,74%.. 
На 02.03.2022 г. Риъл Булленд АД е получило Уведомление по чл. 145 от ЗППЦК за разкриване на дялово участие в публично дружество от УД Актива Асет Мениджмънт АД. Със същото  дружеството е уведомено, че вследствие на участие в увеличението на капитала  на Риъл Булленд АД непрякото дяловото участие на УД Актива Асет Мениджмънт АД се е променило от 8,80% на 12,7733 %.Отделно,  прякото дялово участие на НДФ Актива е нараснало от 0% на 5,5478% в резултат на участие в увеличението на капитала на дружеството.
На 04.04.2022 г. Риъл Булленд АД е получило Уведомление по чл. 145 от ЗППЦК за разкриване на дялово участие в публично дружество от ПОД Топлина АД. Със същото  дружеството е уведомено, че вследствие на разпореждане непрякото дяловото участие на ПОД Топлина АД се е променило от 10,36 % на 9,81%.
На 26.04.2022 Риъл Булленд" АД  е представило на КФН тримесечен отчет към 31.03.2022 г. 
На 04.05.2022 Риъл Булленд АД е публикувало съобщение, че свиква редовно годишно общо събрание на акционерите на 06.06.2022 г. 
20.07.2022 г.

